ΤΕΧΝΙΚΕΣ ΠΡΟΔΙΑΓΡΑΦΕΣ ΛΑΠΑΡΟΣΚΟΠΙΚΟΥ ΠΥΡΓΟΥ HIGH DEFINITION
ΤΕΧΝΙΚΑ ΧΑΡΑΚΤΗΡΙΣΤΙΚΑ

Το ζητούμενο είδος θα πρέπει να πληροί τις παρακάτω απαραίτητες τεχνικές προδιαγραφές, που θα πρέπει να αποδεικνύονται στην Τεχνική Περιγραφή και σε Φύλο Συμμόρφωσης και να τεκμηριώνονται με αντίστοιχες παραπομπές σε πρωτότυπα prospectus, ή άλλα επίσημα έγγραφα:
Να είναι σύγχρονης τεχνολογίας, τελευταίο μοντέλο, αναγνωρισμένου οίκου, με πιστοποίηση κατά ISO, να φέρει τη σήμανση CE και να λειτουργεί με 220 V/50 Hz.
Να προσφερθεί ΛΑΠΑΡΟΣΚΟΠΙΚΟΣ ΠΥΡΓΟΣ HIGH DEFINITION ο οποίος να αποτελείται από τα παρακάτω:
1. ΕΠΕΞΕΡΓΑΣΤΗΣ ΕΙΚΟΝΑΣ High Definition
2. ΚΕΦΑΛΗ ΚΑΜΕΡΑΣ 3CCD HIGH DEFINITION
3. ΠΗΓΗ ΨΥΧΡΟΥ ΦΩΤΙΣΜΟΥ 300 Watt XENON
4. ΚΑΛΩΔΙΟ ΜΕΤΑΦΟΡΑΣ ΦΩΤΙΣΜΟΥ
5. ΛΑΠΑΡΟΣΚΟΠΙΚΗ ΟΠΤΙΚΗ HD
6. ΟΘΟΝΗ ΠΡΟΒΟΛΗΣ 26" ΕΙΚΟΝΑΣ HD
7. ΤΡΟΧΗΛΑΤΟ ΤΟΠΟΘΕΤΗΣΗΣ ΙΑΤΡΙΚΩΝ ΜΗΧΑΝΗΜΑΤΩΝ
Ακολουθούν οι αναλυτικές τεχνικές προδιαγραφές:
	
	ΟΜΑΔΑ Α : ΤΕΧΝΙΚΑ ΧΑΡΑΚΤΗΡΙΣΤΙΚΑ

(Συντελεστής Βαρύτητας Ομάδας Α στο σύνολο : 70%)

Συμφωνία με τις τεχνικές προδιαγραφές. Ποιότητα - αξιοπιστία - απόδοση. Λειτουργικά χαρακτηριστικά.



	Σ.Β. (%)
	ΤΕΧΝΙΚΑ ΧΑΡΑΚΤΗΡΙΣΤΙΚΑ

	15%
	1. ΕΠΕΞΕΡΓΑΣΤΗΣ ΕΙΚΟΝΑΣ High Definition

	3%
	1.1. Να προσφερθεί επεξεργαστής εικόνας ο οποίος να ενσωματώνει νέα τεχνολογικά χαρακτηριστικά υψηλής ανάλυσης HD (1080 οριζόντιων γραμμών σάρωσης), παρέχοντας την καλύτερη δυνατή ευκρίνεια και ποιότητα εικόνας.

	1%
	1.2. Να είναι συμβατός και να συνεργάζεται με πηγή φωτισμού με εξειδικευμένο οπτικό σύστημα φίλτρων φωτισμού χρωματογραφίας για την διαφοροποίηση παθολογικού και φυσιολογικού ιστού (χωρίς χρήση υγρού) ή αντίστοιχο σύστημα.

	1%
	1.3. Να διαθέτει σύστημα ψηφιοποίησης της εικόνας σε τουλάχιστον τρία διαφορετικά επίπεδα για καθαρότερη εικόνα με καλύτερη λεπτομέρεια. Να αναφερθούν τα επίπεδα προς αξιολόγηση.

	1%
	1.4. Να διαθέτει λειτουργία αυτόματης ρύθμισης της ίριδος. Να αναφερθούν οι επιλογές προς αξιολόγηση.

	1%
	1.5. Να διαθέτει δυνατότητα αυτόματης προεπιλογής της βέλτιστης εικόνας της εξέτασης, κατά την λειτουργία παγώματος (FREEZE) στο εξεταζόμενο πεδίο, ώστε να επιλέγεται η καθαρότερη εικόνα χωρίς αλλοιώσεις κίνησης.

	1%
	1.6. Να διαθέτει δυνατότητα ρύθμισης του τόνου του χρώματος της εικόνας σε 16 διαφορετικά επίπεδα.

	1%
	1.7. Να έχει δυνατότητα ηλεκτρονικής μεγέθυνσης 1.0Χ έως 1.5Χ της εικόνας ελεγχόμενης τόσο από το πληκτρολόγιο όσο και από τους διακόπτες της κεφαλής κάμερας.

	1%
	1.8. Να διαθέτει λειτουργία PIP (Picture in Picture) ώστε να είναι εφικτός ο συνδυασμός της εικόνας με οποιαδήποτε άλλη εικόνα ιατρικής εξέτασης που πραγματοποιείται ταυτόχρονα (υπερήχων, λαπαροσκοπική, ακτινογραφική κτλ), μέσω υποεικονιδίου στο μόνιτορ.

	1%
	1.9. Να διαθέτει υποδοχή εισαγωγής φορητής κάρτας μνήμης ( USB stick) ώστε να αποθηκεύονται οι εικόνες της επέμβασης και να μπορούν να μεταφερθούν σε PC προκειμένου να αξιοποιηθούν περαιτέρω.

	1%
	1.10. Να δύναται να συνεργαστεί με άκαμπτα βίντεολαπαροσκόπια 5 mm τεχνολογίας High Definition με κινούμενο άκρο.

	1%
	1.11. Να δύναται να συνεργαστεί με άκαμπτα βίντεολαπαροσκόπια 10 mm τεχνολογίας High Definition.

	1%
	1.12. Να διαθέτει εξόδους σύνδεσης για περιφερειακά: RGB, Y/C, BNC, DV (ΙΕΕ1394), καθώς και HD/SD-SDI, DVI.

	1%
	1.13. Να δύναται να συνδεθεί με κεντρικό σύστημα ελέγχου και χειρισμού των παραμέτρων του ιατρικού εξοπλισμού του χειρουργείου.

	15%
	2. ΚΕΦΑΛΗ ΚΑΜΕΡΑΣ 3CCD HIGH DEFINITION

	6%
	2.1. Η προσφερόμενη κεφαλή κάμερας να είναι 3 CCD, τελευταίας γενιάς και τεχνολογίας HD (1080 οριζόντιων γραμμών σάρωσης), παρέχοντας την καλύτερη δυνατή ευκρίνεια και ποιότητα εικόνας.

	3%
	2.2. Να είναι συμβατή και να συνεργάζεται απόλυτα με τον προσφερόμενο βίντεο επεξεργαστή και με πηγή ψυχρού φωτισμού με εξειδικευμένο οπτικό σύστημα φίλτρων φωτισμού χρωματογραφίας (χωρίς χρήση υγρού) ή αντίστοιχο σύστημα.

	2%
	2.3. Η κεφαλή κάμερας να διαθέτει ειδικό χειριστήριο με 3 κομβία τηλεχειρισμού για έλεγχο λειτουργιών του μενού της κάμερας όπως Whitebalance, ηλεκτρονικό zoom, enhancement, freeze κτλ.


	1%
	2.4. Η εστίαση (focus) να ρυθμίζεται μέσω κομβίων στην κεφαλή.

	1%
	2.5. Να διαθέτει οπτικό zoom μεταβαλλόμενο από χθ.9 έως τουλάχιστον 1.8χ. Να ρυθμίζεται μέσω κομβίων στην κεφαλή.


	               2%
	2.6. Να είναι συμβατό με τις παρακάτω μεθόδους απολύμανσης/ αποστείρωσης:
· Απολύμανση
· Αποστείρωση σε κλίβανο ατμού (autoclave) στους 134°C.
· Αέρια αποστείρωση (ΕΤΟ)
· Αέρια αποστείρωση (φορμαλδεΰδη)
· STERRAD 100S

	10%
	3. ΠΗΓΗ ΨΥΧΡΟΥ ΦΩΤΙΣΜΟΥ 300 Watt XENON

	4%
	3.1. Η ισχύς της να είναι 300 Watt λυχνίας XENON (500 ώρες λειτουργίας), με δυνατότητα αυτόματης αλλά και χειροκίνητης ρύθμισης της έντασης ισχύος.

	1%
	3.2. Να διαθέτει δυνατότητα στιγμιαίας ενίσχυσης έντασης φωτισμού.

	      2%
	3.3. Να διαθέτει εξειδικευμένο οπτικό σύστημα φίλτρων φωτισμού χρωματογραφίας (χωρίς έγχυση υγρού) ή αντίστοιχο σύστημα.

	      1%
	3.4. Να διαθέτει απαραίτητα εφεδρική λυχνία αλογόνου, η οποία να τίθεται σε λειτουργία αυτόματα σε περίπτωση βλάβης της κεντρικής λυχνίας.

	      1%
	3.5. Να έχει σύστημα ένδειξης χρόνου ζωής λυχνίας.

	      1%
	3.6. Να δύναται να συνδεθεί με κεντρικό σύστημα ελέγχου και χειρισμού των παραμέτρων του ιατρικού εξοπλισμού του χειρουργείου.

	5%
	4. ΚΑΛΩΔΙΟ ΜΕΤΑΦΟΡΑΣ ΦΩΤΙΣΜΟΥ

	       1%
	4.1. Το προσφερόμενο καλώδιο μεταφοράς ψυχρού φωτισμού να είναι μήκους τουλάχιστον 3m και διαμέτρου το μέγιστο 4,25mm και να είναι κατάλληλο για σύνδεση με οπτικές με πλάτος εισαγωγής μεγαλύτερο από 4,1mm.

	       1%
	4.2. Να έχει βάρος το μέγιστο 330gr.

	       1%
	4.3. Να διαθέτει εξειδικευμένη προστασία κάμψης και από τις δύο πλευρές του.

	       1%
	4.4. Να είναι τύπου CF και να είναι ΙΡΧ7 κλάσης προστασίας σύμφωνα με το IEC 60529.

	       1%
	4.5. Να αποστειρώνεται σε κλίβανο ατμού (autoclavable).

	      10%
	5. ΛΑΠΑΡΟΣΚΟΠΙΚΗ ΟΠΤΙΚΗ HD

	       4%
	5.1. Να προσφερθεί λατταροσκοπική οπτική 30° πολύ υψηλής ποιότητας κατασκευής έτσι ώστε:
· Να μειώνεται στο ελάχιστο η χρωματική εκτροπή.
· Να παρέχεται εικόνα χωρίς οπτική παραμόρφωση.
· Να μειώνεται στο ελάχιστο η πιθανότητα θαμπώματος των φακών

	       3%
	5.2. Να είναι διαμέτρου 10mm, μήκους εργασίας τουλάχιστον 310mm και πεδίου οράσεως τουλάχιστον 75°.

	       1%
	5.3. Το προσοφθάλμιο τμήμα της να αφαιρείται.

	       1%
	5.4. Να είναι συμβατή με τις παρακάτω μεθόδους απολύμανσης/ αποστείρωσης:
· Απολύμανση ή "high level" απολύμανση
· Αποστείρωση σε κλίβανο ατμού (autoclave) στους 134°C.
· Αέρια αποστείρωση (ΕΤΟ)
· Αέρια αποστείρωση (φορμαλδεύδη)
· STERRAD 100S

	5.5.        1%
	5.6. Να συνοδεύεται από κυτίο αποστείρωσης σε κλίβανο ατμού.

	10%
	6. ΟΘΟΝΗ ΠΡΟΒΟΛΗΣ 26" ΕΙΚΟΝΑΣ HD

	       2%
	6.1. Να είναι έγχρωμο μόνιτορ 26 " (in) TFT/LCD με πιστή αναπαραγωγή της εικόνας του ιστού, ειδικό για ενδοσκοπικές απεικονίσεις.

	       1%
	6.2. Να διαθέτει υψηλή ανάλυση 1920 x 1080 pixels (HD1080).

	       1%
	6.3. Να διαθέτει υψηλή φωτεινότητα τουλάχιστον 450cd-m2.

	       1%
	6.4. Να διαθέτει αντίθεση τουλάχιστον 1400:1

	       1%
	6.5. Να έχει ταχύτητα απόκρισης ταχύτερη από 8ms

	       1%
	6.6. Να διαθέτει ευρεία γωνία οράσεως: 178ο / 178ο (οριζόντια/ κάθετα).

	       1%
	6.7. Να διαθέτει τουλάχιστον τις παρακάτω εισόδους: DVI-D, SD/HD/3G-SDI (BNC), S-Video (Y/C).

	       1%
	6.8. Να διαθέτει τουλάχιστον τις παρακάτω εξόδους: DVI-D, SD/HD/3G-SDI (BNC).

	 1%
	6.9. Να διαθέτει τουλάχιστον τις παρακάτω λειτουργίες: PiP (Picture-in-Picture / εικόνα στην εικόνα), Image pan, Zoom, Freeze.


	   5%
	7. ΤΡΟΧΗΛΑΤΟ ΤΟΠΟΘΕΤΗΣΗΣ ΙΑΤΡΙΚΩΝ ΜΗΧΑΝΗΜΑΤΩΝ

	       1%
	7.1. Να είναι εργονομικά σχεδιασμένο, τροχήλατο με 4 αντιστατικούς τροχούς, με σύστημα πέδησης στους 2 από αυτούς για μεγαλύτερη σταθερότητα.

	       1%
	7.2. Να διαθέτει ειδικό βραχίονα τοποθέτησης μόνιτορ με δυνατότητα κλίσης του σε οποιαδήποτε επιθυμητή θέση.

	      1%
	7.3. Να διαθέτει ενσωματωμένο μετασχηματιστή τάσης για απομόνωση δικτύου ισχύος τουλάχιστον 1800Watt και πολύμπριζο τουλάχιστον έξι θέσεων.

	       1%
	7.4. Να διαθέτει κεντρικό διακόπτη ON/OFF. Να διαθέτει συρόμενη θέση τοποθέτησης πληκτρολογίου. Να διαθέτει σύστημα αερισμού στις πλάγιες πλευρές του.

	       1%
	7.5. Να έχει συνολικά τουλάχιστον 4 ράφια τοποθέτησης ενδοσκοπικών μηχανημάτων. Να διαθέτει θέση τοποθέτησης φιάλης C02.


	
	ΟΜΑΔΑ Β : ΤΕΧΝΙΚΗ  ΥΠΟΣΤΗΡΙΞΗ
(Συντελεστής Βαρύτητας Ομάδας Β στο σύνολο : 30%)

Τεχνική Υποστήριξη, service, πελατολόγιο.  Εγγύηση καλής λειτουργίας.



	Σ.Β.

(%)
	ΤΕΧΝΙΚΗ  ΥΠΟΣΤΗΡΙΞΗ

	           30%
	8. ΟΡΟΙ ΤΕΧΝΙΚΗΣ ΥΠΟΣΤΗΡΙΞΗΣ

	      7%
	8.1. Τα είδη θα εγκατασταθούν και θα παραδοθούν σε πλήρη και κανονική λειτουργία, με φροντίδα και δαπάνη του Προμηθευτή, σε χώρους που θα υποδείξει το Νοσοκομείο, σύμφωνα με τις οδηγίες του κατασκευαστή και τις προβλεπόμενες προδιαγραφές ασφάλειας ασθενών, χειριστών, περιβάλλοντος. Ο Προμηθευτής θα υποβάλλει με την προσφορά του, τυχόν προαπαιτούμενες υποδομές (παροχές, συνδέσεις κ.λπ.) ή άλλες υποχρεώσεις του Νοσοκομείου, προκειμένου να υλοποιηθεί η παράδοση σύμφωνα με τις απαιτήσεις του κατασκευαστή. Τα προσφερόμενα είδη θα έχουν εγγύηση καλής λειτουργίας δύο (2) χρόνια τουλάχιστον και πλήρη υποστήριξη σε ανταλλακτικά και service για δέκα (10) χρόνια τουλάχιστον, με αποδεδειγμένη παρακαταθήκη ανταλλακτικών. Τυχόν περιπτώσεις που δεν καλύπτονται από την εγγύηση (π.χ. αναλώσιμα ή εργασίες), θα πρέπει οπωσδήποτε να αναφερθούν. Ημερομηνία έναρξης της εγγύησης θεωρείται η ημερομηνία υπογραφής του Πρωτοκόλλου Οριστικής Παραλαβής, με το οποίο βεβαιώνεται η οριστική ποσοτική και ποιοτική παραλαβή, σύμφωνα με τους όρους της Σύμβασης.

	       5%
	8.2. Κατά τη διάρκεια του χρόνου εγγύησης θα γίνονται, με ευθύνη και μέριμνα του Προμηθευτή, δωρεάν, όλοι οι προληπτικοί έλεγχοι και οι συντηρήσεις, όταν και όπως προβλέπονται από τον κατασκευαστή, καθώς και η αποκατάσταση όλων των έκτακτων βλαβών, με επισκευή ή αντικατάσταση των τμημάτων που έχουν υποστεί βλάβη, από εξειδικευμένο τεχνικό, ο οποίος υποχρεούται να επεμβαίνει επιτόπου, εντός 24 ωρών το αργότερο από την έγγραφη ή τηλεφωνική ειδοποίησή του. Να δοθούν πλήρη στοιχεία για την οργάνωση του service του Προμηθευτή, ο οποίος πρέπει να έχει επαρκή εμπειρία στο συγκεκριμένο είδος, καθώς και πελατολόγιο του προσφερόμενου είδους. Θα αξιολογηθεί θετικά η ύπαρξη τοπικού service.

	       3%
	8.3. Να δοθούν βεβαιώσεις του κατασκευαστικού οίκου, από τις οποίες να φαίνεται ότι ο προμηθευτής είναι εξουσιοδοτημένος ως προς την παροχή πλήρους τεχνικής και επιστημονικής υποστήριξης και ότι επαρκής αριθμός στελεχών του Προμηθευτή έχουν εκπαιδευτεί από τον οίκο κατασκευής του προϊόντος. Να επισυναφθούν τα πιστοποιητικά CΕ του είδους και  ISO του οίκου καθώς και Βεβαίωση πιστοποιημένου φορέα περί συμμόρφωσης του προμηθευτή με τις Αρχές και Κατευθυντήριες Γραμμές για την ορθή πρακτική διανομής και εξυπηρέτησης (service) ιατροτεχνολογικό προϊόντων, σύμφωνα με την Υπουργική Απόφαση ΔΥ8δ/ΓΠ.οικ./1348,ΦΕΚ 32Α/16-01-04).

	       2%
	8.4. Nα συνοδεύεται η τεχνική προσφορά με οδηγίες χρήσης και συντήρησης του προϊόντος στην ελληνική γλώσσα, οι οποίες πρέπει να αποδίδουν πιστά το πρωτότυπο κείμενο και να φέρουν την έγκριση του κατασκευαστή (Νόμος 2955/01, άρθρο 2, παρ. 5).

	       3%
	8.5. Να παρέχεται κατά την παράδοση του προϊόντος δωρεάν εκπαίδευση των χειριστών στη θεωρία, το χειρισμό και τη λειτουργία, αλλά και των τεχνικών στην επισκευή και συντήρηση και τα μέτρα ασφάλειας των χρηστών και του μηχανήματος (Νόμος 2955/01, άρθρο 2, παρ. 5).

	       2%
	8.6. Να παραδοθούν, με την παράδοση του είδους, τα πρωτότυπα εγχειρίδια χειρισμού και service, με τα κυκλωματικά διαγράμματα, τις οδηγίες επισκευής και συντήρησης και τους κωδικούς των ανταλλακτικών. 

	       3%
	8.7. Nα περιγραφεί το αναλυτικό πρόγραμμα συντηρήσεων που προβλέπεται από τον   κατασκευαστή, να διευκρινιστούν σαφώς οι χρόνοι και το είδος των συντηρήσεων που πρέπει να κάνει ο εξουσιοδοτημένος αντιπρόσωπος και ενδεχομένως ο χρήστης και να αναφερθούν αναλυτικά όλα τα απαιτούμενα αναλώσιμα ή άλλα υλικά των συντηρήσεων, με τους κωδικούς, τις τιμές και το χρόνο ζωής τους. Να δοθούν οικονομικές προσφορές, ως εκατοστιαίο ποσοστό της συνολικής αξίας αγοράς, για πλήρη τεχνική υποστήριξη, με ετήσια Σύμβαση Συντήρησης και επισκευής, με ανταλλακτικά και χωρίς ανταλλακτικά, που θα ισχύσει μετά τη λήξη της εγγύησης και για 10 συνολικά χρόνια.  Τυχόν περιπτώσεις που δεν καλύπτονται από τη Σύμβαση Συντήρησης (π.χ. αναλώσιμα ή εργασίες), θα πρέπει οπωσδήποτε να αναφερθούν. Η Σύμβαση θα υλοποιηθεί εφόσον κριθεί συμφέρουσα.

	       5%
	8.8. Ο χρόνος παράδοσης να μην υπερβαίνει τους δύο (2) μήνες από την ημερομηνία υπογραφής της Σύμβασης.

